
Αριθ. 1143892/9997-11 /0016 (1) 

Χορήγηση αποδεικτικού ενημερότητας στα Κοινά Τα¬ 
μεία Εισπράξεων Αστικών και Υπεραστικών Λεωφο¬ 
ρείων (ΚΤΕΛ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ 43 
Α' 90), σύμφωνα με τις οποίες παρέχεται εξουσιοδότηση 
στον Υπουργό των Οικονομικών να επιβάλλει, με αποφά¬ 
σεις του, περιορισμούς ή απαγορεύσεις κατά των οφειλε¬ 
τών του Δημοσίου, που ανάγονται στις συναλλαγές τους ή 
στις πράξεις τους. 

2. Την απόφασή μας αριθ. 2048300/19.7.90 (ΦΕΚ 508 
Β' 90) «Περί αποδεικτικού ενημερότητας για χρέη προς το 
Δημόσιο», όπως ισχύει σήμερα. 

3. Τις διατάξεις της παραγράφου 14 του άρθρου 22 του 
Ν. 2166/93 (ΦΕΚ 137 Α' 93), σύμφωνα με τις οποίες δια¬ 
γράφονται οι οφειλές των ΚΤΕΛ που προέρχονται από δά¬ 
νεια που τους είχαν χορηγηθεί μέχρι 30.4.1990 με την εγ¬ 
γύηση του Ελληνικού Δημοσίου. 

4. Το γεγονός ότι, με τις αριθ. 1120308/20.9.93 και 
1123670/29.9.93 τηλεγραφικές διαταγές μας, ζητήθηκε 
από τα ΚΤΕΛ η προσκόμιση βεβαίωσης του αρμοδίου δι¬ 
καστηρίου από την οποία να προκύπτει ότι παραιτούνται 
δια παντός από τυχόν ασκηθείσες αγωγές κατά του Δημο¬ 
σίου και από το δικαίωμα διεκδίκησης κατά του Δημοσίου 
απαιτήσεων, που αφορούν την κρίσιμη περίοδο μέχρι 
30.4.1990 προκειμένου να εφαρμοστούν οι διατάξεις της 
παραγράφου 14 του άρθρου 22 του Νόμου 2166/1993. 

5. Το γεγονός όπ πολλά ΚΤΕΛ δεν έχουν προσκομίσει 
μέχρι σήμερα, για διάφορους λόγους, τις παρακάτω βεβαι¬ 
ώσεις. 

6. Την κοινή αρόφαση αριθ. ΓΎ 5246/93 (ΦΕΚ 829 Β' 
93) του Πρωθυπουργού και του Υπουργού Οικονομικών, 
με την οποία εκχωρούνται αρμοδιότητες στους Υφυπουρ¬ 
γούς Οικονομικών, αποφασίζουμε: 

Για τη χορήγηση αποδεικτικού ενημερότητας στα Κοινά 

Ταμεία Εισπράξεων Αστικών και Υπεραστικών Λεωφο¬ 
ρείων (ΚΤΕΛ) δεν λαμβάνονται υπόψη τα χρέη τους προς 
το Δημόσιο που αναφέρονται στην παράγραφο 14 του άρ¬ 
θρου 22 του Ν. 2166/1993. 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού και ισχύει μέχρι 
31.12.1993 να δημοσιευθεί στην Εφημερίδα της Κυβερ- 
νήσεως. 

Αθήνα, 24 Νοεμβρίου 1993 

ο ΥΦΥΠΟΥΡΓΟΙ 

ΔΗΜΗΤΡΙΟΣ ΓΈΩΡΓΑΚΟΠΟΥΛΟΣ 
-♦- 

Αριθ. 15334 (2) 

Καθορισμός Δώρου Χριστουγέννων 1993 Ν. Έτους 
1994 των Εφημεριδοπωλών. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις του Ν. 452/76 «περί χορηγήσεως 
δώρου εις τους Εφημεριδοπώλες» (ΦΕΚ 272/4/76). 

2. Τις διατάξεις των άρθρων 6 και 7 του Κανονισμού 
χορήγησης δώρου εορτών στους Εφημεριδοπώλες 
(ΦΕΚ 1223/Β/1977), όπως αυτός τροποποιήθηκε με 
τις αποφάσεις 132/55/2237/13.2.79 (ΦΕΚ 1135/Β/ 
79) και Φ55/2728/24.11.92 (ΦΕΚ 707/Β/30.1 ί .92) 
των Υπουργών Προεδρίας, Οικονομικών, Εργασίας και 
Υγείας, Πρόνοιας και Κοινωνικών Ασφαλίσεων και τις 
διατάξεις του άρθρου 2 παρ. 8 του Π.Δ. 231 /86 (ΦΕΚ 
97/Α/16.7.86) περί περιορισμού συναρμοδιοτήτων 
κατά την έκδοση διοικητικών πράξεων σε αντικείμενα 
αρμοδιότητας Υπουργείου Υγείας Πρόνοιας και Κοινω¬ 
νικών Ασφαλίσεων - Γενικής Γραμματείας Κοινωνικών 
Ασφαλίσεων. 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.85). 

4. Την αριθ. 80243/4.11.93 απόφαση Υπουργού Ερ¬ 
γασίας «Μεταβίβαση αρμοδιοτήτων του Υπουργού Ερ¬ 
γασίας στο Γενικό Γραμματέα του Υπουργείου (ΦΕΚ 
846/Β/8.11.93). 

5. Την αριθ. 29/3.11.93 απόφαση του Δ.Σ. του Τα¬ 
μείου Συντάξεων Εφημεριδοπωλών και Υπαλλήλων 
Πρακτορείων. 

6. Την αριθ. 80386/90 απόφαση των Υπουργών 
Προεδρίας της Κυβερνήσεως και Εργασίας (ΦΕΚ 761 / 
Β/30.11.90), αποφασίζουμε: 

1. Εγκρίνουμε τη χορήγηση Δώρου εορτών Χριστου¬ 
γέννων 1993 - Ν. Έτους 1994 στους εφημεριδοπώλες 
της χώρας ως εξής: 

α) Για όσους έχουν μέχρι ένα (1) χρόνο ασφάλιση 
δρχ. 193.442. 

, β) Για όσους έχουν συμπληρώσει ένα (1) χρόνο 
ασφάλιση και μέχρι πέντε (5) χρόνια δρχ. 207.818. 

γ) Για όσους έχουν συμπληρώσει πέντε (5) χρόνια 
ασφάλιση και μέχρι δέκα (10) χρόνια δρχ. 309.506. 

δ) Για όσους έχουν συμπληρώσει δέκα (10) χρόνια 


ασφάλισή και μέχρι είκοσι (20) χρόνια δρχ. 348.195 και 

ε) Για όσους έχουν συμπληρώσει είκοσι (20) χρόνια 
ασφάλιση και άνω δρχ. 386.883. 

2. Σε περίπτωση κατά την οποία ο δικαιούχος δεν 
απασχοληθεί πλήρως κατά το χρονικό διάστημα από 1 
Μαΐου 1993 μέχρι 31 Δεκεμβρίου 1993 παίρνει κλά¬ 
σμα δώρου ανάλογο προς τον χρόνο εργασίας του, 
κατά τις διατάξεις του άρθρου 7 του Κανονισμού του 
Λογ/σμού Δώρου Εφημεριδοπωλών. 

3. Η ιδιότητα του Εφημεριδοπώλη καθορίζεται από 
τις διατάξεις του Κανονισμού Δώρου Εφημεριδοπω¬ 
λών. 

Η δαπάνη για τη χορήγηση Δώρου βαρύνει τον Λογ/ 
σμό Δώρου Εφημεριδοπωλών, που έχει συσταθεί στο 
Ταμείο Συντάξεων Εφημεριδοπωλών και Υπαλλήλων 
Πρακτορείων. 

4. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

5. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 30 Νοεμβρίου 1993 

Ο Γ ενικός Γ ραμματέας 
ΕΥΑΓΓ. ΣΤΑΪΚΟΣ 

-♦- 

Αριθ. 15305 (3) 

Χορήγηση επιδόματος εορτών Χριστουγέννων 1993 - 
Ν. Έτους στους βοηθηματούχους των ΚΑΦ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 1 του Ν.Δ. 
4577/1966 «Περί τροποποιήσεως και συμπληρώσεως 
της νομοθεσίας περί κοινωνικής ασφαλίσεως και περί 
ετέρων τινών διατάξεων». 

2. Τις διατάξεις του Ν. 1558/1985 «Κυβέρνηση και 
Κυβερνητικά Όργανα». 

3. Την αριθ. 80386/1990 κοινή απόφαση των 
Υπουργών Προεδρίας της Κυβέρνησης και Εργασίας 
(ΦΕΚ 761/Β/30.11.1990), καθώς και την αριθ. 
80243/4.11.93 απόφαση του Υπουργού Εργασίας 
(ΦΕΚ 846/Β/8.11.93), αποφασίζουμε: 

1. α) Εγκρίνουμε τη χορήγηση επιδόματος Χριστου¬ 
γέννων 1993 - Νέου Έτους σε καθένα από τους βοη¬ 
θηματούχους των Κεφαλαίων Αποζημίωσης Φορτοεκ¬ 
φορτωτών (ΚΑΦ) Λιμένων και Ξηρός, αρμοδιότητας 
του Υπουργείου Εργασίας, ίσο προς ένα μηνιαίο βοή¬ 
θημα, με όλα τα επιδόματα που αναλογούν σε αυτό. 

β) Γ ια την καταβολή του επιδόματος στους βοηθημα¬ 
τούχους υπαλλήλους των ΚΑΦ, που συνταξιοδοτούνται 
από το ΙΚΑ, σύμφωνα με τις διατάξεις του Ν.Δ. 4277/ 
1962, έχουν εφαρμογή οι διατάξεις που ισχύουν για τη 
χορήγηση επιδόματος Χριστουγέννων, στους συντα¬ 
ξιούχους δημοσίους υπαλλήλους. 

γ) Ημερομηνία που θα αρχίσει η καταβολή του επιδό¬ 
ματος ορίζεται η 16.12.1993. 

δ) Το επίδομα αυτό απαλλάσσεται από κάθε κράτηση 
για το Δημόσιο, τρίτους και για οποιοδήποτε λογαρια¬ 
σμό Κοινωνικής Ασφάλισης, όπως και από ασφαλιστι¬ 
κές εισφορές. Υπάκεται μόνο κατά περίπτωση στο 
φόρο εισοδήματος και το ανάλογο χαρτόσημο, εκτός 
εάν από ειδική διάταξη νόμου προβλέπεται απαλλαγή 
και από αυτά. 

ε) Το παραπάνω επίδομα παρέχεται εφόσον η οικο¬ 
νομική κατάσταση κάθε ΚΑΦ το επιτρέπει. Η μη χορή¬ 
γηση ολοκλήρου ή μέρους του επιδόματος είναι δυνατή 
μόνο με απόφαση της Διοικούσας Επιτροπής κάθε 
ΚΑΦ, που θα εγκριθεί με απόφασή μας (παρ. 2 του άρ¬ 
θρου 1 του Ν.Δ. 4577/66). 

2. Από τις διατάξεις αυτής της απόφασης, δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 26 Νοεμβρίου 1993 

Ο Γενικός Γραμματέας 
ΕΥΑΓΓ. ΣΤΑΪΚΟΣ 

- 4 - 

Αριθ. ΔΥΙγ/62467 (4) 

Μεταφορά θέσης κλάδου γιατρών ΕΣΥ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 56 παρ. 7 του Ν. 2071 /92. 

β) Τίς διατάξεις του άρθρου 76 παρ. 2 του Ν. 2071/92. 

γ) Την υπ’ αριθ. 3501/5.11.93 απόφασηη του ΚΕΣΥ. 

δ) Τους οργανισμούς των Νοσ/μείων Οφθαλμιατρείο 
Αθηνών και ΝΓΝ Μελισσίων Α. Φλέμιγκ. 

ε) Τις διατάξεις του άρθρου 29Α του Ν. 1558/85, που 
προστέθηκε με το άρθρο 27 του Ν. 2081/92, αποφασί¬ 
ζουμε: 

Μεταφέρουμε μία (1) οργανική θέση Επιμ. Α' Οφθαλμο¬ 
λογίας του Οφθαλμιατρείου Αθηνών στο ΝΓΝ Μελισσίων 
Α. Φλέμιγκ. 

Η δαπάνη που προκαλείται καλύπτεται από τη μετα¬ 
φορά της πίστωσης από το Οφθαλμιατρείο Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1993 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΝΑΣΤΑΣΙΟΣ ΠΕΠΟΝΗΣ ΔΗΜ. ΚΡΕΜΑΣΤΊΝΟΣ 


Αριθ. Φ21/2080 (5) 

Σύσταση δεύτερης Τοπικής Διοικητικής Επιτροπής στα 

Υποκαταστήματα ΙΚΑ Πατησίων και Καλλιθέας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 7 του Ν. 1654/86 (ΦΕΚ 177/86). 

2. Το άρθρο 4 παρ. 5 εδ. γ του Ν.2026/23.3.1992 
(Α43). 

3. Την 376 απόφαση του Διοικητικού Συμβουλίου του 
ΙΚΑ που πάρθηκε κατά την 35/18.11.1993 συνεδρίασή 
του. 

4. Την Α.Π. 2024/26.10.93 (Β833) κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων «Ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλί¬ 
σεων Φοίβο Ιωαννίδη». 

5. Τ ις διατάξεις του άρθρου 27 του Ν. 2081 /92 (Α154), 
αποφασίζουμε: 

Α. Συνιστάται δεύτερη Τοπική Διοικητική Επιτροπή στα 
υποκαταστήματα ΙΚΑ Πατησίων και Καλλιθέας. 

Ο χρόνος λειτουργίας των Επιτροπών αυτών ορίζεται για 
ένα (1) χρόνο από την έκδοση της απόφασης διοιρισμού 
των μελών τους. 

Η συγκρότηση και ο διορισμός των μελών των παρα¬ 
πάνω Επιτροπών καθορίζεται από τις Διατάξεις του άρ¬ 
θρου 13 του Ν. 825/78 (ΦΕΚ 189/78τ.Α), όπως αυτό έχει 
τροποποιηθεί μεταγενέστερα. 

. Για τον τρόπο λειτουργίας και τα λοιπά θέματα ισχύουν 
οι κείμενες διατάξεις. 

Β. Από τις διατάξεις της απόφασης αυτής, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1993 

' 0 ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

—--♦- 

Αριθ. 127975 (6) 

Σύσταση μόνιμης Νομοπαρασκευαστικής Επιτροπής 
στο Υπουργείο Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του Ν.Δ. 908/1971 «περί μονίμου Νο¬ 
μοπαρασκευαστικής Επιτροπής παρά τω Υπουργείω Δι¬ 
καιοσύνης», όπως τροποποιήθηκε με τα άρθ. 43 του Ν. 
294/1976,7 του Ν. 613/1977 και 20 παρ. 7 του Ν. 1968/ 
1991. 

β) Την περ. ι της παρ. 1 του άρθρου 23 του Ν. 2145/ 
1993 και 

γ) Την ανάγκη σύνταξης ή επεξεργασίας σχεδίων νό¬ 
μων, κωδίκων και διεθνών συμβάσεων που ανάγονται στην 
αρμοδιότητα του Υπουργείου Δικαιοσύνης, αποφασί¬ 
ζουμε: 

Συνιστούμε μόνιμη Νομοπαρασκευαστική Επιτροπή για 
την σύνταξη ή επεξεργασία σχεδίων νόμων, κωδίκων, διε¬ 
θνών συμβάσεων και των σχετικών εισηγητικών εκθέ¬ 
σεων, που ανάγονται στην αρμοδιότητα του Υπουργείου 
Δικαιοσύνης η οποία αποτελείται από τους: 

1) Γεώργιο Κουβελάκη, Υπουργό Δικαιοσύνης αναπλη- 
ρούμενο από τον Ιωάννη Παπαδογιαννάκη, Γενικό Γραμ¬ 
ματέα του Υπουργείου Δικαιοσύνης, ως Πρόεδρο 

2) Σαμουήλ Σαμουήλ, επίτιμο Αρεοπαγίτη 

3) Γεώργιο Κοσμά, σύμβουλο ΕπικρατεΙας 

4) Φώτιο Στεργιόπουλο, σύμβουλο ΕπικρατεΙας 

5) Γεώργιο Σταυρόπουλο, σύμβουλο ΕπικρατεΙας 

6) Στέφανο Ματθία, Αρεοπαγίτη 

7) Κωνσταντίνο Μενουδάκο, σύμβουλο ΕπικρατεΙας 

8) Διονύσιο Κατσιρέα, Αρεοπαγίτη 

9) Γεώργιο Ανεμογιάννη, σύμβουλο ΕπικρατεΙας 

10) Παναγιώτη Ν. Φλώρο, σύμβουλο ΕπικρατεΙας 

11) Δημήτριο Γουργουράκη,' Αρεοπαγίτη 

12) Γεώργιο Βελλή, Αρεοπαγίτη 

13) Νικόλαο Σκλία, σύμβουλο ΕπικρατεΙας 

14) Αναστάσιο Καραγεώργη, Αρεοπαγίτη 

15) Ανδρέα Φάκο, εισαγγελέα Εφετών 

16) Εμμανουήλ Βοϊκλή, πρόεδρο Εφετών Διοικητικών 
ΕπικρατεΙας 

17) Γεώργιο Ρήγο, πρόεδρο Εφετών Πειραιά 

18) Δημοσθένη Πετρούλια, πάρεδρο Συμβουλίου Επι¬ 
κράτειας · . .... 

19) Αντώνιο Μιχαλακέα, εφέτη 

20) Αθανάσιο Κρητικό, εφέτη 

21) Θεόδωρο Τζέμο, εφέτη 

22) Ευριπίδη Αντωνίου, εφέτη 

23) Γεώργιο Χλαμπουτάκη, εφέτη 

24) Δημήτριο Κυριτσάκη, εφέτη 

25) Μιχαήλ Σταθόπουλο, καθηγητή Ιδιωτικού Δικαίου 

Πανεπιστημίου Αθηνών . . . 

26) Νικόλαο Παρασκευόπουλο, καθηγητή Ποινικού Δι¬ 
καίου Πανεπιστημίου Θεσσαλονίκης 

27) Γεώργιο Παπαδημητρίου, καθηγητή Διοικητικής 
επιστήμης Πανεπιστημίου Αθηνών 

28) Τάκη Παππα, πρόεδρο Δικηγορικού Συλλόγου Αθη¬ 
νών ' 

29) Βασίλειο Βενέτη, πρόεδρο Δικηγορικού Συλλόγου 
Πειραιά 

30) Αντώνιο Ρουπακιώτη, Αντιπρόεδρο Δικηγορικού 
Συλλόγου Αθηνών 

31) θεοχάρη Βασιλάκη, Γενικό Γραμματέα Δικηγορικού 
Συλλόγου Αθηνών 

32) Σωτήρη Πολύδωρα, μέλος Δ.Σ. τ. Πρόεδρο Δ.Σ.Α. 

33) Χριστόφορο Αργυρόπουλο, Δικηγόρο 

34) Παναγιώτη Παπανικολάου, Δικηγόρο 

35) Ελευθερία Σαχίνογλου, Δικηγόρο 

36) Χρυσούλα Γιαννακοπούλου, Δικηγόρο 

37) Αντιγόνη Μαυρομμάτη, Δικηγόρο, ως μέλη 

Χρέη γραμματέα της επιτροπής θα εκτελούν υπάλληλοι 
του Υπουργείου Δικαιοσύνης, οι οποίοι θα ορίζονται με 
τους αναπληρωτές τους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αριθ. 127019 (7) 

Παροχή ειδικής αποζημίωσης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του Ν. 1558/85 «Κυβέρνηση και Κυ¬ 
βερνητικά Όργανα», β) του Π. Δ/τος 278/88 «Οργανισμός 
του Υπουργείου Δικαιοσύνης», γ) της παρ. 5 του άρθρου 
24 του Ν. 2145/1993 «Ρύθμιση θεμάτων εκτελέσεως ποι¬ 
νών κ.λ.π.». 

2. Την ανάγκη ταχείας εφαρμογής των διατάξεων της 
συνθήκης για την Ευρωπαϊκή Ένωση και την επίτευξη των 
στόχων των σχετικών με την συνεργασία στους τομείς της 
Δικαιοσύνης και των Εσωτερικών Υποθέσεων. 

3. Την άμεση και επιτακτική ανάγκη για την καλύτερη 
εφαρμογή της σύμβασης δίτβπςβπ. 

4. Την ανάγκη παροχής κινήτρων στους υπαλλήλους 
των Υπηρεσιών της Κ.Υ. του Υπουργείου Δικαιοσύνης, κα¬ 
θώς και των Ιατροδικαστικών Υπηρεσιών Αθηνών και Πει¬ 
ραιώς, ώστε οι Υπηρεσίας αυτές να ανταποκριθούν πλή¬ 
ρως στον ρόλο, που καλούνται να διαδραματίσουν στην 
υλοποίηση της συνθήκης για την Ευρωπαϊκή Ένωση στον 
τομέα της Δικαιοσύνης. 

5. Την απόφασή μας αριθμ. 50065/28.6.1993 περί χο- 
ρηγήσεως ειδικής αποζημιώσεως στους υπαλλήλους της 
Κεντρικής Υπηρεσίας του Υπουργείου Δικαιοσύνης και 
των Ιατροδικαστικών Υπηρεσιών Αθηνών και Πειραιώς. 

6. Το αριθμ. 28123/23.9.93 έγγραφο της Τραπέζης Ελ¬ 
λάδος, από το οποίο προκύπτει ότι σύμφωνα με το άρθρο 
56 παρ. 5 του Καταστατικού της, η Τράπεζα δεν δικαιού¬ 
ται να παρέχει τόκο στις καταθέσεις ειδικών λογαριασμών, 
αποφασίζουμε: 

Τροποποιούμε την αριθμ. 50065 οίκ./28.6.93 Από¬ 
φασή μας μόνον ως προς παράγραφο 6 αυτής η οποία 
αντικαθίσταται ως-εξής: 

«6. Η δαπάνη για την ειδική αυτή αποζημίωση βαρύνει 
άτοκο ειδικό λογαριασμό με την ονομασία «Δικαιώματα 
εφαρμογής της Συνθήκης για την Ευρωπαϊκή Ένωση στον 
τομέα της Δικαιοσύνης», ο οποίος τηρείται στην Τράπεζα 
της Ελλάδος και ο οποίος συνιστάται με την απόφαση 
αυτή». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 

Αριθ. 37901/3324 (8) 

Τροποποίηση της 21504/1771 /92 απόφασης του Υπουρ¬ 
γού Μεταφορών και Επικοινωνιών «περί καθορισμού 
τεχνικών προδιαγραφών τύπων λεωφορείων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 84 του Κώδικα Οδικής Κυκλοφορίας 
(Κ.Ο.Κ.), που κυρώθηκε με το Ν. 2094/92 (ΦΕΚ182/Α'). 

β) Του άρθρου 3 του Ν.Δ. 102/1973 (ΦΕΚ 178/Α') 
«περί οργανώσεως των διά λεωφορείων αυτοκινήτων 
εκτελουμένων δημοσίων επιβατικών συγκοινωνιών». 

γ) Του άρθρου 29 του Ν. 1558/1985 (ΦΕΚ 137/Α') «Κυ¬ 
βέρνηση και Κυβερνητικά Όργανα», όπως τούτο προστέ¬ 
θηκε με το άρθρο 27 του Ν. 2081/1992 (ΦΕΚ 154/Α 1 ). 

δ) Την 414/93 (ΦΕΚ 838/Β') κοινή απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών «ανάθεση αρμοδιοτήτων Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών». 

ε) Την 21504/1771/92 (ΦΕΚ 408/Β') απόφασης του 
Υπουργού Μεταφορών και Επικοινωνιών «περί καθορι¬ 
σμού τεχνικών προδιαγραφών τύπων λεωφορείων», όπως 
αυτή τροποποιήθηκε με τις 7870/657/93 (ΦΕΚ 134/Β'), 
11892/1020/93 (ΦΕΚ 225/Β) και 22803/2012/93 (ΦΕΚ 
471/Β') όμοιες. 

2. Το γεγονός ότι εισαγωγείς λεωφορείων αδυνατούν 
να ανανεώσουν τις παλαιό χορηγηθεΐσες εγκρίσεις τύπου 
λεωφορείων, που η ισχύς τους λήγει την 31.12.1993, με 
νέες εγκρίσεις, σύμφωνα με τις προδιαγραφές της 
21504/1771/1992 απόφασης και επίσης διαθέτουν 
αριθμό ετοίμων λεωφορείων, τα οποία δεν θα είναι δυνα¬ 
τόν να ταξινομηθούν μετά την 31.12.93, λόγω λήξεως της 
ισχύος των εγκρίσεών τους. 

3. Το γεγονός ότι έχει εκτελωνισθεί ή παραγγελθεΐ 
αριθμός μεταχειρισμένων λεωφορείων προέλευσης εξω¬ 
τερικού, μετά την 1.10.1993, τα οποία δεν πληρούν τις 
διατάξεις της 21504/1771/92 απόφασης και τα οποία 
δεν είναι δυνατόν να ταξινομηθούν, αποφασίζουμε: 

Άρθρο 1 

Το άρθρο 28 της 21504/1771/92 (ΦΕΚ 408/Β) από¬ 
φασης του Υπουργού Μεταφορών και Επικοινωνιών, όπως 
αυτό τροποποιήθηκε με τις παραγράφους 3 του άρθρου 1 
της 7870/657/93 (ΦΕΚ 134/Β ) και 1 του άρθρου μόνου 
της 11892/1020/93 (ΦΕΚ 225/Β) ομοΐων αντικαθίσταται 
ως εξής: 

Άρθρο 28 

Καταργούμενες και μεταβατικές διατάξεις. 

1. Οι γενικές και ειδικές διατάξεις όλων των κανονιστι¬ 
κών αποφάσεων περί καθορισμού τύπου λεωφορείων, 
όπως ισχύουν σήμερα, θα εξακολουθήσουν να ισχύουν μέ¬ 
χρι και 30.6.1994, οπότε και καταργούνται. 


2. Εφεξής και μέχρι την 30.6.1994 οι εγκρίσεις τύπου 
λεωφορείων θα εκδίδονται με βάση τις τεχνικές προδια¬ 
γραφές είτε των ως άνω κανονιστικών αποφάσεων είτε 
της παρούσας. Μετά την 1.7.1994 οι εγκρίσεις τύπου λε¬ 
ωφορείων θα εκδίδονται αποκλειστικά με βάση την πα-. 
ρούσα απόφαση. 

3. Οι εγκρίσεις τύπου λεωφορείων, οι οποίες έχουν εκ- 
δοθεί μέχρι σήμερα, καθώς και αυτές που θα εκδοθούν 
μέχρι και 30.6.1994, σύμφωνα με τις διατάξεις των μέχρι 
σήμερα ισχυουσών κανονιστικών αποφάσεων, περί καθο¬ 
ρισμού τύπων λεωφορείων θα ισχύουν και θα παρέχουν δι¬ 
καίωμα ταξινόμησης μέχρι και 30.9.1994. 

4. Τα άρθρα 1 και 2 της αριθ. 24972/1029/1986 (ΦΕΚ 
556/Β') απόφασης του Υπουργού Μεταφορών και Επικοι¬ 
νωνιών καταργούνται.» 

Άρθρο 2 

Το άρθρο 29 της 21504/1771/92 (ΦΕΚ 408/Β ) από¬ 
φασης του Υπουργού Μεταφορών και Επικοινωνιών, όπως 
αυτό τροποποιήθηκε με το άρθρο 2 της 7870/657/93 
όμοιας και την παράγραφο 2 του άρθρου μόνου της 
11892/1020/93 (ΦΕΚ 225/Β ) όμοιας αντικαθίσταται ως 
εξής: 

Άρθρο 29 

Απογραφή και ταξινόμηση μεταχειρισμένων 

λεωφορείων προέλευσης εξωτερικού. 

··'·*·*$ 

1. Από 1.7.1994 η απογραφή και η ταξινόμηση τών με¬ 
ταχειρισμένων λεωφορείων προέλευσης εξωτερικού θα 
γίνεται εφόσον αυτά πληρούν χωρίς παρέκκλιση όλους 
τους όρους της παρούσας απόφασης. 

2. Μέχρι την παραπάνω προθεσμιακή ημερομηνία η 
απογραφή και η ταξινόμηση των μεταχειρισμένων λεωφο¬ 
ρείων, προέλευσης εξωτερικού θα γίνεται εφόσον αυτά 
πληρούν χωρίς παρέκκλιση όλες τις διατάξεις είτε της πα¬ 
ρούσας απόφασης είτε των κανονιστικών αποφάσεων που 
ίσχυαν μέχρι σήμερα, μη επιτρεπομένης της συνδυασμέ¬ 
νης εφαρμογής τους. 

3. Όταν θα γίνεται εφαρμογή των διατάξεων της πα¬ 
ρούσας απόφασης, η διαπίστωση της τήρησης αυτών θα 
γίνεται κατόπιν ελέγχου του προς ταξινόμηση λεωφορείου 
από ΚΤΕΟ, που διατέθει διάδρομο ειδικών ελέγχων, μη 
απαιτουμένης νέας επιθεώρησης από την Υπηρεσία Συ¬ 
γκοινωνιών, στην οποία αυτό θα ταξινομηθεί και αφού κα¬ 
ταβληθεί το προβλεπόμενο από τις διατάξεις του εδαφίου 
γ' της παραγράφου 2 του άρθρου 2 του Ν. 1350/83 (ΦΕΚ 
55/Α ) ειδικό τέλος, όπως αυτό αναπροσαρμοσμένο 
ισχύει. 

4. Όταν θα γίνεται εφαρμογή των διατάξεων των κανο¬ 
νιστικών αποφάσεων, περί καθορισμού τύπου λεωφο¬ 
ρείων, που ίσχυαν μέχρι σήμερα, η διαπίστωση της τήρη¬ 
σης αυτών θα γίνεται κατόπιν επιθεώρησής του προς ταξι¬ 
νόμηση λεωφορείου από την Υπηρεσία Συγκοινωνιών, 
στην οποία αυτό θα ταξινομηθεί. 

5. Σε κάθε περίπτωση, για την διαδικασία απογραφής 
και ταξινόμησης των λεωφορείων αυτών, εκτός από τα 
υποβλητέα δικαιολογητικά, βάσει του άρθρου 3 της αριθ. 

24972/1029/1986 (ΦΕΚ 556/Β ) απόφασης του Υπουρ¬ 
γού Μεταφορών και Επικοινωνιών και προκειμένου να δια¬ 
πιστώνεται η ηλικία, θα υποβάλλεται επικυρωμένη επι¬ 
στολή του εργοστασίου κατασκευής του πλαισίου ή εναλ¬ 
λακτικά βεβαίωση του επισήμου αντιπροσώπου στην Ελ¬ 
λάδα του εργοστασίου κατασκευής, από την οποία να 
προκύπτει το ακριβές έτος κατασκευής του συγκεκριμέ¬ 
νου πλαισίου.» 

Άρθρο 3 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1993 

Ο ΥΦΥΠΟΥΡΓΟΣ 

ΘΑΝΑΣΗΣ ΤΖΟΥΡΑΣ 
-♦- ■ 

Αριθ. ΙΕ/1501 (9) 

Τροποποίηση της παρ. 2 του άρθρου 16 του Κανονισμού 

Λειτουργίας Διοίκησης και Παροχών του Κεφαλαίου 

Αποζημιώσεως Φορτοεκφορτωτών Ξηράς Κατακόλου 

Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν.Δ. 532/70, σε συνδυασμό με τις 
όμοιες Β.Δ. 711/70. 

2. Τις διατάξεις του Π.Δ. 569/89 «περί οργανώσεως των 
Υπηρεσιών Εργασίας των Νομαρχιών». 

3. Τις διατάξεις του Ν.Δ. 1254/49 «περί τροποποιή- 
σεως και συμπληρώσεως ενίων διατάξεων των περί φορτ/ 
σεων νόμων». 

4. Την αριθ. ΙΕ/977/27.7.92 απόφασή μας. 

5. Την αριθ. 24608/1.9.92 απόφασή μας, και 

6. Το αριθ. 11933/30.9.93 έγγραφο του Υπ. Εργασίας 
«αναπροσαρμογή της εφάπαξ αποζημιώσεως των φορτ/ 
τών Ξηράς Κατακόλου», αποφασίζουμε: 

Τροποποιούμε τον Κανονισμό Λειτουργίας-Διοίκησης 
και Παροχών του Κεφαλαίου Αποζημιώσεως Φορτοεκ¬ 
φορτωτών Ξηράς Κατακόλου. 

Η παράγραφος 2 του άρθρου 16 του παραπάνω Κανονι¬ 
σμού έχει ως εξής: 

Για τους έχοντες ΙΟετή συμμετοχή στο Κεφάλαιο Απο¬ 
ζημιώσεως Φορτοεκφορτωτών ογδόντα τέσσερις χιλιάδες 
οχτακόσιες εβδομήντα πέντε (84.875) δρχ. Το ποσό αυτό 
θεωρούμενο βασικό προσαυξάνεται κατά δέκα χιλιάδες 
εξακόσιες είκοσι τρεις (10.623) δρχ. για κάθε έτος συμ¬ 
μετοχής στο Κεφάλαιο Αποζημιώσεως Φορτοεκφορτω¬ 
τών πέραν της δεκαετίας και μέχρι συμπληρώσεως 20ε- 
τούς συμμετοχής, για κάθε δε έτος πέραν της 20ετούς 
συμμετοχής προσαυξάνεται κατά δεκαεννέα χιλιάδες 
εβδομήντα πέντε (19.075) δρχ. μη δυναμένου σε κάθε 
περίπτωση του συνολικού ποσού της εφάπαξ αποζημίω¬ 


σης να υπερβεί το ποσό των τετρακοσίων εβδομήντα επτά 
χιλιάδων διακοσίων είκοσι πέντε (477.225) δρχ. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 25 Νοεμβρίου 1993 
Ο Νομάρχης 

ΓΕΩΡΓΙΟΣ ΜΠΡΕΓΙΑΝΝΗΣ 
-*- 

Αριθ. 9605 (10) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στη Δήμητρα Λαούδη. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ.» 
(ΦΕΚ 127/Α/13.5.81). 

2) Το άρθρο 15 του Ν. 1348/1983 «Διάλυση του 
ΝΠΔΔ με την επωνυμία «Άρμα θέσπιδός» και άλλες 
διατάξεις» (ΦΕΚ 47/Α/14.4.1983). 

3) Το Π.Δ. 457/83 «Ίδρυση και λειτουργία Ερασιτε¬ 
χνικών Σχολών Χορού» (ΦΕΚ 174/Α/28.11.1983). 

4) Το Π.Δ. 347/86 «Μεταβίβαση αρμοδιοτήτων 
στους Νομάρχες κλπ.». 

5) Την 3758/29.1.87 εγκύκλιο του Υπουργείου Πο¬ 
λιτισμού και Επιστημών. 

6) Αίτηση της Δήμητρας Λαούδη, κατοίκου Βόλου και 
τα συνοδεύοντα αυτή δικαιολογητικά. 

7) Το πρακτικό αυτοψίας της Επιτροπής του άρθρου 

6 παρ. 4 του Ν. 1158/81, όπως τούτο τροποποιήθηκε 
μεταγενέστερα με την αριθ. 

ΔΙΟΙΚ/Β/2436/15.1.1985 (ΦΕΚ 31/Β/21.1.1985) 
κοινή απόφαση των Υπουργών Προεδρίας της Κυβέρ¬ 
νησης και Πολιτισμού και Επιστημών «Ανασύνθεση και 
σύσταση συλλογικών οργάνων του ΥΠΠΕ και των επο- 
πτευομένων απ’ αυτό Δημοσίων Υπηρεσιών» και 
αφορά το επί της οδού Ν. Πλαστήρα 49 - Άναυρος κτί¬ 
ριο, αποφασίζουμε: 

Χορηγούμε στη Δήμητρα Λαούδη άδεια ίδρυσης και 
λειτουργίας Ερασιτεχνικής Σχολής Χορού με την επω¬ 
νυμία «Δήμητρα Λαούδη». Έδρα της Σχολής ορίζεται ο 
Δήμου Βόλου. 

Η Σχολή θα αρχίσει τη λειτουργία της από το σχολικό 
έτος 1993 - 1994. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Βόλος, 19 Νοεμβρίου 1993 

Ο Νομάρχης κ.α.α. 

ΒΑΣ. ΜΠΑΝΑΚΑΣ 

Αριθ. 3398 (11) 

Συγκρότηση Διοικητικής Επιτροπής Στρατιωτικών Επι¬ 
τάξεων στο Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Το Ν. 4442/1929/(32 και 23). 

2. Την πάγια διάταξη αριθ. 8-11/1980 και ΓΕΣ/ΔΟΙ/ 
3γ. 

3. Το Προεδρικό Διάταγμα 115/1984. 

4. Τις διοικητικές οδηγίες του ΓΕΣ/ΔΟΙ/17.7.84 για 
την εφαρμογή του Π. Δ/τος 115/1984. 

5. Τις διατάξεις του άρθρ. 11 του Ν. 1406/83, παρ. 
2, που προστέθηκε με την παράγρ. 1 του άρθρου 9 του 
Ν. 1649/86 και η οποία προβλέπει τη λειτουργία ως 
συλλογικών οργάνων της διοίκησης και την μετονομα- 
σία των πρώην Διοικητικών Δικαστηρίων Στρατιωτικών 
Επιτάξεων σε Διοικητικές Επιτροπές Στρατιωτικών 
Επιτάξεων. 

6. Τις προτάσεις του Πρωτοδικείου Σερρών του Γ’ 
Σώματος Στρατού και της ΔΟΥ Α' Σερρών, αποφασί¬ 
ζουμε: 

Διορίζουμε ως μέλη της Διοικητικής Επιτροπής 
Στρατιωτικών Επιτάξεων (Δ.Δ.Σ.Ε.) Ν. Σερρών τους κά¬ 
τωθι: 

Τακτικά Μέλη: 

1. Γεώργιο Τοπαλνάκο, Πρωτοδίκη Σερρών. 

2. Χρήστο Νάστα, Πρωτοδίκη Σερρών. 


3. Γιουρούνη Λάζαρο, Αντ/χη Δ/ντή 1ου Ε.Γ./Χη 
Μ.Π. 

4. Μελισσινό Στυλιανό Αντ/χη Δ/ντή ΔΕΜ/Χη Μ.Π. 

5. Αθανάσιο Μπουλαμάτση ΠΕ/Α Φοροτεχνικών 
προϊστάμενος της Α’ ΔΟΥ. 

Αναπληρωματικά Μέλη: 

1. Γεώργιο Ακριβό, Πρωτοδίκη Σερρών. 

2. Φράγγο Μιχαήλ Ταγματάρχη Δ/ντή ΔΟΙ/Χη Μ.Π. 

3. Μπαλατσούκα Χρήοτο Ταγματάρχη Δ/ντή ΔΤΧ/Χη 
Μ.Π. 

4. Αντωνογεώργο Σωτήριο ΠΕ/Α Φοροτεχνικών ει¬ 
σηγητής Α' ΔΟΥ Α' Σερρών. 

Η θητεία των πιο πάνω μελών είναι ενός έτους και 
ισχύει από της δημοσιεύσεως της παρούσης στην Εφη¬ 
μερίδα της Κυβερνήσεως. 

Καθήκοντα Προέδρου του Δικαστηρίου θα εκτελεί 
από τα μέλη ο αρχαιότερος των Πρωτοδικών. 

Γραμματέα της ανωτέρω Επιτροπής ορίζουμε της 
Τερζόγλου Μαρία, υπάλληλο της Δ/νσης Εσωτερικών, 
αναπληρούμενη απο το Βασίλειο Μπαχαρούδη, υπάλ¬ 
ληλο της ίδιας Δ/νσης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Σέρρες, 18 Νοεμβρίου 1993 

Ο Νομάρχης 
ΘΑΝΑΣΗΣ ΣΕΪΤΑΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ <3Η 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α 


ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » ' » Αν. Ειδικού Δικαστηρίου » 

ι) » » »" Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

15.000 Δρχ. 750 

30.000 » 1.500 

10.000 » 500 

30.000 » 1.500 

20.000 » 1 000 
10.000 » 500 

5.000 / » 250 

10.000 » 500 

3^000 » 150 

2Ο0ΌΟΟ » 10.000 

100.000 » 5.000 


Πληροφορίες: τηλ. 52.48.320 















